sv en da en fr da da da nl da da lb nl fi da da da da da en da en fr en fr da en da sv en uz nl da da nb da da en da da da en sv fr fi da da de da de en sv da de da da da da da da da zh da ar da zh da zh da en da da da en da da sv da da fr en da de da da de fr da de nl da da da en da da da da da fr ceb en nl ceb fr de da da
Sådan satte vi tagglas på drivhuset | ISABELLAS
Jeg har fået flere forespørgsler om, hvordan jeg satte tagglas fast på mit første drivhus. Du får her en guide til, hvordan du nemt monterer tagglasset på dit eget drivhus. Se galleriet nederst i artiklen.
Jeg satte tagglas fast på drivhuset ved at fræse en fals, fordybning, på begge sider af alle de midterste spær. Men hvis jeg skulle gøre det om i dag, ville jeg save falsen på en bordsav, så der ikke kom så mange spåner. De yderste spær skulle naturligvis kun have en fals ind mod de andre spær. Jeg lavede en fals på ca. 8 mm og lagde et glasbånd af UV-bestandigt gummibånd ned mod falsens kant. Gummibåndet var selvklæbende og kunne uden problemer monteres i falsen.   Oven på gummibåndet satte jeg glasset på, startende nederst. Jeg satte små s-formede “clips” fast i glassets øverste kant, så de kunne holde det næste stykke glas fast. Sådan fortsatte jeg arbejde, indtil toppen var nået.   Læs også: Sådan byggede vi drivhuset
Da alle glas var monteret, tog jeg en aluminiumsliste, som skulle presse glaspladerne sammen, så de ikke kunne flytte sig eller falde ned. Derfor lagde jeg på undersiden af aluminiumslisten to ‘fuger’ af glasbåndet, som jo var selvklæbende og blev siddende, hvor jeg placerede det. Det skal sættes yderst, så der er ‘luft’ i midten af listen der, hvor spærets top er.   Til sidst blev listen skruet fast på spæret. Jeg har én gang om året været nødt til at efterse alle lister, da vind og vejr konstant slider i konstruktionen. Men glasset har altid siddet fast!   Læs også: Få succes med drivhuset
Jeg har også fået spørgsmål til, om jeg ikke skal have tagrender på mit drivhus. Men det har jeg bestemt mig for, at jeg ikke skal. Jeg fik faktisk lavet tagrender i samme ombæring, som jeg fik min cresting fremstillet, så tagrenderne er lavet af aluminium. Men de kom aldrig op at sidde på drivhuset.   Den beslutning er jeg rigtig glad for, for det sikrer en god luftcirkulation i drivhuset. Det skyldes det mellemrum, der er mellem remmen og glasset der, hvor taget møder siderne. Tagrender ville automatisk lukke for denne luftcirkulation, og det ville kræve konstant udluftning i de varme perioder.
Se fremgangsmåden til at sætte tagglas på drivhuset i galleriet nedenfor.
Her kan du se vores system. Nederst er falsen, herpå det selvklæbende gummibånd, så glasset, og øverst er gummibåndet igen og endelig en liste af aluminium.
Glasset blev sat fast med små s-formede clips i glassets øverste kant hele vejen op til toppen.
Her ser du systemet fra en anden vinkel.
Her ser du, hvordan glasset går ud over drivhusets sider og dermed ikke drypper ind på planterne i drivhuset, når det regner.
Læs også: Guide til grønne indkøbsvaner
drivhuset udhuse og drivhuse gør det selv have
Er din elregning også steget? Sådan sparer du på strømmen!
Sådan laver du syltede grønne tomater
Havekalender 2022: Isabellas' gøremål i haven — uge for uge
Er din elregning også steget? Sådan sparer du på strømmen!
Sådan fjerner du kalk fra din bruseniche
Vild med Nutella? Så nemt kan du lave din egen version!
Kontakt Køb abonnement Annoncør
Administrer samtykke Cookie- og privatlivspolitik